recursal/SuperWikiNEXT-32B huggingface dataset:
**Gerhardus «Gerrie» Christian Coetzee** (født 8. april 1955 i Boksburg i Sør-Afrika, død 12. januar 2023) var en sørafrikansk bokser. Han var verdensmester i tungvektsboksing 1983–84. Han ble den første afrikanske bokseren som gikk en tittelkamp[*klargjør*] og også den første verdensmester fra Afrika.[]

Han gikk sin første tittelkamp mot John Tate om den ledige WBA-verdensmestertittelen etter Muhammad Ali, og Tate vant 15-runderskampen på poeng. I sitt andre forsøk på å bli verdensmester møtte han Mike Weaver i en tittelkamp i Sør-Afrika. Coetzee gulvet[*klargjør*] Weaver i den åttende runden, men Weaver kom seg opp og vant på knockout i runde 13. I sin tredje tittelkamp, denne gang mot verdensmester Michael Dokes 23. september 1983 i Akron i Ohio, vant Coetzee på knockout i tiende runde og ble Afrikas første verdensmester i tungvektsboksing og den første hvite mesteren siden Ingemar Johansson 23 år tidligere.

Han tapte sin tittel til Greg Page 1. desember 1984 da Coetzee gulvet[*klargjør*] Page i første runde, men Page kom tilbake og vant på knockout i runde åtte.

Coetzee bokset 40 kamper som profesjonell. Han vant 33, hvorav 20 på knockout, og tapte seks, og én kamp endte uavgjort.

Referanser
----------

1. ↑   «Former world heavyweight champion Gerrie Coetzee dies»[Hentet fra Wikidata]

Eksterne lenker
---------------

* (en) Gerrie Coetzee – BoxRec Rediger på Wikidata


|  |  |  |
| --- | --- | --- |
| Forgjenger:**Michael Dokes** | **Verdensmester i Tungvekt (WBA)**(1983–1984) | Etterfølger:**Greg Page** |
**Ingeniørregimentet** er et dansk regiment som hører inn under Hærens Operative Kommando. Det ble i sin nåværende form dannet 1. september 1997 gjennom en sammenslåing av Sjællandske Ingeniørregiment fra Farum Kaserne og Jydske Ingeniørregiment fra Randers Kaserne.[] Regimentet ble dog opprinnelig etablert ved et tillegg til hærloven 25. juli 1880 og kan som del av Ingeniørkorpset føre sin historie tilbake til 1684.[]

Ingeniørregimentet er forlagt til Skive Kaserne i Jylland, hvor soldatene trenes i blant annet etablering av og rydning av hindringer samt passasje av vannløp, primært 1. Panseringeniørbattaljon, uskadeliggjørelse av ueksplodert ammunisjon, primært 2. EOD-bataljon; etablering av leirer og mye mere, primært 3. Konstruktionsbattaljon. Ingeniørtropper skal også kunne kjempe på like fot med kampsoldatene.[] Endelig er der en stab, som består av den tidligere *Hærens Ingeniør og ABC Skole*.

Litteratur
----------

* Niels Maare: *Ingeniørregimentet: 1880 – 25. juli – 1955*, Qvist & Co. 1955 (særtrykk av *Tidsskrift for Ingeniørofficerer*).
| Medaljeoversikt |
| --- |
|  i langrenn:  |
| Langrenn Norgesmesterskap |
| Sølv | Bardufoss 2004 | Stafett |
|  i orientering:  |
| Orientering Norgesmesterskap |
| Bronse | Holtålen 2009 |  Stafett  |

**Ola Berger** (født 15. mars 1979 i Trondheim) er en norsk tidligere langrennsløper, motbakkeløper, orienteringsløper og randonnéeutøver som representerte Byåsen Idrettslag, Trondheim Randoneéklubb og Wing Orienteringsklubb.

Karriere
--------

### Langrenn

Han debuterte i verdenscupen i langrenn 22. november 2003 på Beitostølen, men kom på 71. plass. Deretter fulgte en 65. plass i femmila i Holmenkollen i 2004.

Beste individuelle plassering i Norgesmesterskapet på ski var en 6. plass på 30km duathlon i 2004. Berger tok stafett-sølv for Byåsen Idrettslag under Norgesmesterskapet på ski 2004, på lag med Krister Trondsen og Tor-Arne Hetland.

### Motbakkeløp

Han vant den første utgaven av motbakkeløpet Vassfjellet Opp i 2010.

### Orientering

Berger tok stafett-bronse for Wing Orienteringsklubb under Norgesmesterskapet i orientering 2009, på lag med Mathias Bjugan og Øystein Kvaal Østerbø.

### Randonnée

Han har en rekke gode internasjonale plasseringer som skialpinist.

Berger ble tatt ut på det norske VM-laget til verdensmesterskapet i randonnée i 2013. Han gikk videre fra prologen i sprintløpet, endte på 23.-plass i den individuelle konkurransen og på 12.-plass i lagkonkurransen med Ola Hovdenak.

I 2013 vant han rennet Monsterbakken Vassfjellet.

Referanser
----------

1. 1 2  (en) Ola Berger – FIS (langrenn) Rediger på Wikidata
2. ↑  «Berger best i Vassfjellet Opp». Langrenn.com. 26. juni 2010. Besøkt 27. februar 2023.
3. ↑  NM Stafett 2009 menn Arkivert 14. april 2019 hos Wayback Machine.
4. ↑  «VM-uttak Randonee». Kondis.no. 15. januar 2013. Besøkt 27. februar 2023.
5. ↑  «VM Randonee: Ola Berger nr. 12». Kondis.no. 15. februar 2013. Besøkt 27. februar 2023.
6. ↑  Monsterbakken Vassfjellet samler toppnavn langrenn.com

Eksterne lenker
---------------

* Ola Berger på *Skimountaineering.org* (engelsk)

|  |  |
| --- | --- |
| Oppslagsverk/autoritetsdata | VIAF **·** ORCID
 |
**Zororo Makamba** (født 17. januar 1990 i Harare i Zimbabwe; død 23. mars 2020 samme sted) var en zimbabwisk journalist og programleder på fjernsynet.

Liv og virke
------------

### Bakgrunn

Zororo Makamba var sønn av forretningsmannen James Makamba og hans hustru Irene. Han tok i 2012 bachelorgrad ved Michigan State University i East Lansing i delstaten Michigan, og fortsatte med et mastergradsstudium ved New York Film Academy.

### Karriere

Makamba var så programleder i radio. I 2015 startet han sin sending *Tonight with Zororo*. Utover dette satt han i juryen for den zimbabwiske sendingen *My Own Boss*. Til slutt ledet han det i Zimbabwe meget populære fjernsynsprogrammet *State of the Nation*, som kommenterte på zimbabwisk politikk og samfunnsliv. Tilsvarende problemstillinger behandlet han på ZiFM Stereo og M-Net, affiliert med fjernsynselskapet Zambezi Magic.

### Sykdom, død

Den 9. mars 2020 kom Makamba tilbake fra en reise til New York City, og hadde den 12. mars utviklet influensalignende symptomer. Han hadde en underliggende sykdom, myasthenia gravis, en alvorlig autoimmun muskelsykdom; i 2019 hadde han fått operert bort en svulst. Den 21. mars 2020 ble han diagnostisert med covid-19 og døde to dager etter på et sykehus i Harare. Dermed var han den første i Zimbabwe som ble offer for koronaviruspandemien.

Zororo Makambas død førte til en debatt ettersom hans prominensstatus ikke kunne få en livreddende behandling.

Referanser
----------

1. 1 2 3 4 5 6 7   www.pindula.co.zw[Hentet fra Wikidata]
2. ↑   Bernice Maune, «‘You will die at hospital’, says family after death of Zim media personality», publisert i The South African, verkets språk engelsk, utgitt 24. mars 2020, besøkt 10. april 2020[Hentet fra Wikidata]
3. 1 2 3   Canny Maphanga, «Journalist Zororo Makamba becomes Zimbabwe's first Covid-19 death», publisert i News24, verkets språk engelsk, utgitt 23. mars 2020, besøkt 10. april 2020[Hentet fra Wikidata]
4. 1 2 3   .  Manglende eller tom `|tittel=` (hjelp)
5. ↑   .  Manglende eller tom `|tittel=` (hjelp)
6. 1 2   .  Manglende eller tom `|tittel=` (hjelp)
7. 1 2 3   .  Manglende eller tom `|tittel=` (hjelp)
8. ↑  Aryn Baker, *Few Doctors, Fewer Ventilators: African Countries Fear They Are Defenseless Against Inevitable Spread of Coronavirus*, Time av 7. april 2020.

|  |  |
| --- | --- |
| Oppslagsverk/autoritetsdata | VIAF **·** GND
 |
Denne artikkelen omhandler personer involvert i krig.  For kriger i historien, se Liste over kriger.
En afrikansk kriger.En **kriger** er en person som er utdannet i å utføre krigsshandlinger og å delta i krig.

I stammelignende samfunn der krigføringen er begrenset i intensitet, men til gjengjeld ofte kontinuerlig, er det vanlig at krigere danner 
egne klaner eller klasser for seg selv. I føydalisme, danner vasallene en militærklasse eller krigerstand, selv om også folk av annen stand, f. eks. bønder, kunne bli utkalt i en virkelig krig.

Profesjonelle krigere er mennesker som blir betalt for å engasjere seg i militære kampanjer, og av disse finnes det to kategorier: Soldater; når det må kjempes på vegne av deres egen stat, eller leiesoldater; når de tilbyr sine tjenester kommersielt og uavhengig av nasjonalitet.

Klassifiseringen av en person som er involvert i en hvilken som helst form for vold er et spørsmål om perspektiv, og det kan oppstå uenigheter om denne personen er en bølle, en gangster, en terrorist, en opprører, en frigjørings- eller fredskjemper, en leiesoldat eller en soldat.

Krigerkodeks
------------

I mange samfunn som har en spesialisert krigerklasse finnes det en spesiell kodeks for oppførsel, blant annet for å forhindre at krigerklassen utgjør en trussel mot resten av samfunnet. En slik krigerkodeks vil ofte fremheve egenskaper som lojalitet, mot og rettferdighet, med vinning eller tap av ære som sanksjonsmiddel. bushidō og ridderlighet er to eksempler på slike krigerkodekser.

Litteratur
----------

* *King, Warrior, Magican, Lover: Rediscovering the Archetypes of the Mature Masculine* by Robert Moore and Douglass Gillette (San Francisco: Harper, 1990).

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** NKC
 |
***Ingenmannsland*** er skrevet av Jan Guillou. Den ble først[] lansert på norsk i 1993 av Cappelen, utgaven fra 2007 er ved Piratforlaget. Det er bok nummer syv[] om Carl Hamilton. Boken ble utgitt i Sverige i 1992 med tittelen *Ingen mans land*.

Handlingen
----------

Den svenske etterretningstjenesten finner ut at det er planer om å smugle atomvåpen ut av Sovjetunionen/Russland. Dette får de vite gjennom en amerikansk etterretningskontakt. Finnene vet om dette, men har nesten bakket ut. Derfor kommer Carl Hamilton og det svenske forsvaret inn for å ordne opp. Smuglingen skal gå gjennom Sibir, Finland og Sverige før bomben forsvinner med skip. Svenskene planlegger og trener opp en operasjon der de flyr inn i Russland med fallskjerm og blir hentet med snøscooter. I enighet med alle involverte parter kommer det opp en ordne om at alle vevrester må tilintetgjøres når smuglerne blir funnet. Operasjonen blir gjennomført med Carl Hamilton og Åke Stålhanske (som har samme utdanning som Carl) og en spesialtrent tropp med fallskjermjegere. De lokaliserer smuglerne og bombene, de merker bombene med radiosendere. Alle smuglerne utenom en blir henrettet, en finne klarer å stikke av delvis takket være barmhjertigheten til Åke Stålhanske.

| * v
* d
* r
Bøkene og filmene om Carl Hamilton av Jan Guillou |
| --- |
| Bøkene | 
* *Coq Rouge*
* *Den demokratiske terroristen*
* *I nasjonens interesse*
* *Fiendens fiende*
* *Den aktverdige morderen*
* *Vendetta*
* *Ingenmannsland*
* *Siste seier*
* *I Hennes Majestets tjeneste*
* *Hevet over enhver mistanke*
* *Hamlon - en skisse til en mulig fortsettelse*
* *Madame Terror*
* *Men ikke hvis det gjelder din datter*

 |
| Film og TV | 
* *Dekknavn Coq Rouge* (film, 1989)
* *Förhöret* (film, 1989)
* *Fiendens fiende* (TV-serie, 1990)
* *Den demokratiske terroristen* (film, 1992)
* *Vendetta* (film, 1995)
* *Tribunal* (film, 1995)
* *Vendetta* (TV-serie, 1996)
* *Hamilton* (film, 1998)
* *I nasjonens interesse* (film, 2011)
* *Men ikke hvis det gjelder din datter* (film, 2012)
* *Hamilton* (TV-serie, 2020)

 |
**Gerson Emanuel Komissar** (født 4. desember 1920 i Trondheim, død 15. juni 2010) var en norsk økonom.

Han ble født inn i jødisk familie i Trondheim som sønn av forretningsmannen Hirsch Komissar og Marie Wolfsohn. Etter examen artium og den høyere avdeling ved Trondhjems Handelsgymnasium studerte han ved Universitetet i Oslo og Uppsala universitet under den andre verdenskrig. Familien ble hjulpet til Sverige av Hjemmefronten etter at faren ble henrettet i 1942. Deretter hadde Komissar administrative stillinger i det svenske reservepolitiet frem til frigjøringen i 1945.

Komissar ble ansatt ved Bedriftsøkonomisk Institutt (senere Handelshøyskolen BI) i 1946, og ble permanent tilknyttet i 1957. I mellomtiden hadde han ledet familiefirmaet i Trondheim 1950–1956. Ved BI hadde han stillinger som hovedlærer, studiesjef, assisterende direktør, rektor 1975–1981 og studierektor for strategi og ledelsesfag til 1990. Komissar var BIs andre rektor og svigersønn av den første rektoren, Finn Øien, som han hadde kjent siden studietiden. Komissar tjenestegjorde for FN i Tanganyika som konsulent for Industridepartementet i Dar-es-Salaam 1962–1963. Han var også gjesteprofessor ved ESADE i Barcelona 1981–1982. 

Av andre verv kan nevnes medlem av Lederopplæringsrådet 1980–1989 og styreleder ved Statens teaterhøgskole 1980–1989.

Referanser
----------

1. 1 2   www.strindahistorielag.no[Hentet fra Wikidata]
2. ↑   nkl.snl.no, besøkt 2. juni 2019[Hentet fra Wikidata]
3. ↑  Revang, Øivind (2000). *Med BI fra aftenskole til vitenskapelig høyskole. Festskrift til Gersom Kommisars 80-årsdag*. Bergen: Fagbokforlaget.
4. ↑  «85 år 4. desember: Tidl. Rektor Gerson Komissar, Einar Skjæraasens vei 7, 0782 Oslo». NTB (11. november 2005).
5. ↑  «Tidligere rektorer». Handelshøyskolen BI. Arkivert fra originalen 10. mars 2013. Besøkt 8. januar 2013.

|  |  |
| --- | --- |
| Oppslagsverk/autoritetsdata | Wikistrinda
 |
Eggeskallskeramikk fra Jiaozhou
**Jiaozhou** (kinesisk: 胶州; pinyin: *Jiāozhōu*) er et byfylke i provinsen Shandong i Folkerepublikken Kina. Det ligger under den subprovinsielle by Qingdao.

Befolkningen var i 1999 på 754 669.

Kulturminner
------------

*Sanlihe-funnstedet* fra Steinalderen (*Sanlihe yizhi*, 三里河遗址) ble i 2006 tilføyd på Folkerepublikken Kinas liste over kulturminner.

Samferdsel
----------

Kinas riksvei 204 løper gjennom området. Den løper fra Yantai i Shandong sørover til Shanghai, og er innom blant annet Lianyungang, Nantong og Taicang.

Litteratur
----------

* Zhongguo shehui kexueyuan Kaogu yanjiusuo: *Jiaoxian Sanlihe*. Beijing: Wenwu chubanshe 1988; ISBN 7501000557

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS

Eksterne lenker
---------------

* Infoside
* Jiaozhou

|  |  |
| --- | --- |
| Oppslagsverk/autoritetsdata | VIAF **·** GND **·** BNF **·** BNF (data) **·** GeoNames
 |
**Gerry Austgarden** (født 7. januar 1964 i Fort St. John) er en canadisk rullestolcurlingspiller. 

Han bor i Westbank i Britisk Columbia, og spiller for Vernon Curling Club. Han er gift og har en datter. 

I juli 1987 var han ute for en motorsykkelulykke som gjorde ham lam. Han begynte med handikappidrett ikke lenge etterpå, og spilte på provinslaget til Britisk Columbia i 1988 og 89. I 2003 begynte han med rullestolcurling, og fikk sølv i det canadiske mesterskapet samme år. Året etter ble det bronse, og i 2004 gull. 

I 2006 vant han gull i både det canadiske mesterskapet og i de paralympiske vinterlekene 2006. 

I tillegg til rullestolcurling spiller han racquetball og tennis, og driver med ski, vannski og golf.

Resultater
----------

| Det paralympiske symbol Paralympiske leker |
| --- |
| Medalje | Øvelse | År | Sted |
| Gull | Rullestolcurling | 2006 | Italias flagg Torino |
|
| Curling VM i rullestolcurling |
| Plass | Øvelse | År | Sted |
| 6. | Rullestolcurling | 2005 | Skottlands flagg Glasgow |
| 4. | Rullestolcurling | 2007 | Sveriges flagg Sollefteå |
| 4. | Rullestolcurling | 2008 | Sveits’ flagg Sursee |

Eksterne lenker
---------------

* (en) Gerry Austgarden – Paralympic.org Rediger på Wikidata

* (en) Gerry Austgarden – World Curling Federation Rediger på Wikidata
**Zorobabel til Nordstjernen**, opprinnelig **Zorobabel zum Nordstern**,[1] var en dansk frimurerlosje som ble grunnlagt den 9. januar 1767.[2] Losjen ble grunnlagt ved en sammenslåing av de tre København-losjene *St. Martin*, *Phønix og* Zorobabel *til én losje.[3]*

Foranledningen til sammenslåingen var at losjen praktiserte høygradsystemet «den strikte observans». Overgangen til dette høygradssystemet skjedde i 1765 i losjen *Zorobabel*, og denne skiftet samtidig navn til *Zorobabel strictæ observantiæ*. I 1765 grunnla den tyske agronomen Johann Christian Schubart (1734–1787) losjen *St. Martin zum Nordstern* som ikke må forveksles med verken *St. Martin* eller Zorobabel til Nordstjernen.

Losjen opphørte i 1855 gjennom en videre sammenslåing med losjen *Friederich zur gekrönten Hoffnung*  til den nye *St. Johanneslogen Zorobabel og Fredrik til det Kronede Haap*. Sistnevnte er på grunn av sin historie regnet som Danmarks eldste frimurerlosje.

Christian Rantzau (1684–1771) malt av Hans Christian Hansen Vantore (1861-1928). Kopi fra 1909 av original. Rantzau var stiftsamtmann på Fyn og riksstattholder i Norge fra 1731 til 1739. Han var blant medlemmene av Zorobabel.

Referanser
----------

1. ↑  K.L. Bugge: *Det danske frimureries historie*, bind 2, 1927, s. 91 ff.
2. ↑  K.L. Bugge: *Det danske frimureries historie*, bind 2, 1927, s. 91 ff.
3. ↑  K.L. Bugge: *Det danske frimureries historie*, bind 2, 1927, s. 91 ff.

Kjente medlemmer
----------------

* Christian Rantzau (1684–1771), dansk adelsmann, stiftsamtmann på Fyn og riksstattholder i Norge.

Eksterne lenker
---------------

* Den Danske Frimurerordens hjemmeside: www.ddfo.dk
**Povl Hamburger** (født 22. juni 1901 i København, død 20. november 1972 i Gentofte) var en dansk organist, komponist, musikklærer og forsker. Han har også utgitt flere bøker. 

Hamburger var barnebarn av komponisten Christian Barnekow.

Hamburger tok organisteksamen ved Det Kongelige Danske Musikkonservatorium i 1921, og etter studiereiser i Østerrike og Tyskland studerte han musikkvitenskap ved Københavns Universitet. Fra 1925 til 1944 var han kantor ved Holmens kirke og deretter organist ved Dyssegårdskirken i Hellerup. I 1925 ble han dr. phil. og var 1945–1971 samtidig med organistembetet underviser ved Københavns Universitet.

Hans musikalske produksjon er stor, men avgrenset. Han skrev mange små orgelstykker til bruk i gudstjenesten, noen sanger i høyskoletradisjonen samt en del korsanger. De eneste sangene som stadig er i bruk er *Blæsten går frisk over Limfjordens vande* og *Der er ingenting i verden så stille som sne* fra 1939.

Hamburger skrev tallrike artikler til både danske og utenlandske musikktidsskrifter og var en flittig debattant i musikalske anliggender. I perioden 1929–1942 var han musikkanmelder ved Politiken og 1969–1972 redaktør av Dansk Kirkemusiker Tidende. Han hadde forskjellige faglige tillitsposter, bl.a. var han 1938–1964 medlem av styret for Det Fynske Musikkonservatorium og i 1953–1954 formann for Dansk musikpædagogisk Forening.

Forfatterskapet
---------------

Lærebøker

* *Musikens Historie I-II*, 1936–37
* *Harmonilære*, 1939
* *Modulationslære*, 1941
* *Kirketoneart*, 1948
* *Harmonisk analyse*, 1951.

Flere av hans bøker er rettet til et bredere musikkpublikum: 

* *Koncertfører*, 1955
* *Tjajkovskij som symfoniker*, 1962
* *Illustreret Musikleksikon*, 1940
* *Aschehougs musikleksikon*, 1957–58.

To arbeider er viet hans lærer Thomas Laub

* *Bibliografisk Fortegnelse over Thomas Laubs litterære og musikalske Arbejder*, 1932
* *Thomas Laub – hans Liv og Gerning*, 1942.

Hamburgers vitenskapelige produksjon omfatter: 

* *Subdominante und Wechseldominante. Eine entwicklungsgeschichtliche Untersuchung*, doktordisputat 1955
* *Studien zur Vokalpolyphonie*, 1956

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Dansk biografisk leksikon, Dansk Biografisk Leksikon-ID Povl\_Hamburger[Hentet fra Wikidata]
3. 1 2 3 4   Dansk Biografisk Leksikon, 3. utgave, besøkt 4. mars 2020[Hentet fra Wikidata]
4. 1 2   Dansk Biografisk Leksikon, 3. utgave, besøkt 18. mars 2020[Hentet fra Wikidata]

Kilder
------

* *Dansk biografisk Leksikon* 1979
* Holmens Kirke[*død lenke*]
* Nekrolog[*død lenke*]
* Henvisning til det kongelige Bibliotek med detaljer om Hamburgers produksjon[*død lenke*]

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Dansk biografisk leksikon **·** Prabook **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** MusicBrainz
 |

Portal: Danmark
*Gerrymandering* er å konstruere valgkretser som er til fordel for en politisk part. Den statsvitenskapelige betegnelsen har opphav i en satirisk kommentar i *Boston Centinel* våren 1812 der Elbridge Gerry, guvernør i Massachusetts, ble kritisert for å ha satt sammen et unaturlig valgdistrikt for å sikre velgerstemmer til sine kandidater. En karikaturtegning i avisa framstilte det merkelig formede området på kartet som en *Gerry-Mander*, «et forferdelig monster i salamander-slekten». Tegning: Elkanah Tisdale **Gerrymandering**, også omtalt som opportunistisk «valggeometri», er et amerikansk begrep innen statsvitenskap og beskriver en situasjon der valgkretser blir endret med det uttrykte formålet å fremme valget av bestemte politiske kandidater. Gerrymandering er effektivt når valgordningen er flertallsvalg i enmannskretser.

Begrepet stammer fra 1812 da Elbridge Gerry, daværende guvernør i Massachusetts i USA, satte sammen et valgdistrikt som ifølge datidens journalister lignet et fabeldyr, nærmere bestemt en salamander.

Metode for å dele et større område med blått flertall inn i fem mindre distrikter slik at tre av dem likevel får rødt flertall.
Gerrymandering kan gjøres ved å isolere forskjellige områder, regioner, byer eller bydeler der ett partis velgere samles i så få valgkretser som mulig, der de har stort flertall, mens det andre partiet har et knapt flertall i mange valgkretser. 

Valgdistrikt i den amerikanske delstaten Illinois i 2004 der grensetrekningen gjennom opportunistisk «valggeometri» samler områder med stor spansktalende befolkning (*hispanics*).
I USA og Kuwait har gerrymandering vært gjort ved flere valg, i USA først og fremst i kampen om kontroll over Representantenes hus. Gerrymandering er ikke ulovlig i USA, men det er lovstridig å gjøre det på grunnlag for eksempel av rasesammensetning. Slik ulovlig gerrymandering har skjedd i Virginia og Florida.

Se også
-------

* Valgfusk
* Valgkrets

Referanser
----------

1. 1 2 3 4  (no) Gerrymandering i Store norske leksikon
2. ↑  Østerud, Øyvind (1944-) (1991). *Statsvitenskap: innføring i politisk analyse*. Oslo: Universitetsforlaget. s. 239. ISBN 8200213099.
3. ↑  Hofoss, Dag (1946-) (1975). *Det politiske Norge: en innføring i politisk analyse og norsk samfunnsliv*. Oslo: Universitetsforlaget. s. 85. ISBN 8200014339.
4. ↑  *politiken.dk* (8. oktober 2014): Racestrid: Domstol i USA erklærer valgdistrikt ulovligt, 17. november 2015.

Eksterne lenker
---------------

* (en) Gerrymandering – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Britannica
 |
**Povel («Pål») Nicolay Paus** (født 23. juni 1939) er en norsk lege og dr.med. Han har forsket på diabetes, og har bl.a. vært forskningsdirektør ved Ullevål universitetssykehus.

Karriere
--------

Han ble cand.med. ved Universitetet i Oslo i 1963 og ble dr.med. samme sted i 1973. Han ble godkjent som spesialist i indremedisin i 1980, i nyresykdommer i 1981 og i hjertesykdommer i 1985.

Han tjenestegjorde som løytnant i Hæren 1965–1966 og var stipendiat i biokjemi ved Universitetet i Oslo 1966–1971, prosektor ved Odontologisk institutt for mikrobiologi ved Universitetet i Oslo 1971–1973 og forskningstipendiat ved University of California, San Diego med stipend fra NAVF, NATO og National Institutes of Health 1973–1974. Tilbake i Norge var han assistentlege, konstituert reservelege og reservelege ved Rikshospitalet og Ullevål sykehus i perioden 1974–1986. Han var deretter reservelege og overlege ved Sentralsykehuset i Akershus fra 1986.

Han var sjeflege ved Sentralsykehuset i Akershus 1992–1995. Han var deretter klinikksjef ved medisinsk klinikk ved Ullevål universitetssykehus 1995–1999 og forskningsdirektør ved Ullevål universitetssykehus fra 2000.

Han var formann for Norsk indremedisinsk forening 1988–1991 og var president for Scandinavian Society for the Study of Diabetes 1991–1992. Han var formann for medisinsk fagråd i Norges diabetesforbund fra 1992 og medlem av landsstyret i Den norske lægeforening 1990–1991.

Bakgrunn
--------

Han er sønn av tannlege Povel Nicolay Paus og barnebarn av industrilederen Augustin Paus. Han er gift med biokjemikeren, professor dr.philos. Elisabeth Kirsten Paus (f. Kielland), og har tre barn, herunder immunologen Didrik Paus.

Publikasjoner (utvalg)
----------------------

* *Terapi i hudsykdommer*, Universitetsforlaget, 1961
* «Selective quenching of RNA in aqueous solution: Association of water to polar groups», *Analytical Biochemistry*, 1969
* «Liquid scintillation counting of RNA: A simple procedure for extraction from sucrose gradients», *Analytical Biochemistry*, 1970
* «Analytical polyacrylamide gel electrophoresis of milligram quantities of RNA» (med I Alfheim), *Analytical Biochemistry*, 1972
* *On rapidly labeled RNA from rat liver : a methodological and biological study*, Universitetsforlaget, 1973 (doktorgradsavhandling)
* «Pancreatic affection after acute hypotonic hemodialysis», *Acta Medica Scandinavica*, 1982
* *Svangerskap og prevensjon hos diabetikere* (med Jak Jervell og Narve Moe), Norges diabetesforbund, 1985

Referanser
----------

1. 1 2 3 4  *Norges leger*. 4. Oslo: Den norske lægeforening. 1996. s. 385. ISBN 8290921446.

|  |  |
| --- | --- |
| Oppslagsverk/autoritetsdata | Prabook
 |
Klippet kombinerer tegnene zhao 招 cai 財 jin 進 bao 寳 som danner et symbol for lykke og fremgang.
Papirklipp i anledning hundens år, 2006
Papirklipp til salgs i en forretning
***Jianzhi*** (kinesisk: 剪紙, pinyin: *jiānzhǐ*) er en tradisjonell kinesisk papirklippstil i Kina.

Historie
--------

*Jianzhi* har vært praktisert i Kina i det minste siden 500-tallet og de stridende staters tid, og da særlig i Nord-Kina. Den hadde en blomstring under Tang-dynastiet og Song-dynastiet, men høydepunktene regnes å ha kommet senere, under Ming- og Qing-dynastiene.

Beskrivelse
-----------

*Jianzhi* benyttes til flere forskjellige formål, men det er dominerer er bruk for å fremme god helbred, velstand, og dessuten til dekorasjon til visse høytider. Rød er den dominerende farge; mykt papir foretrekkes. Ettersom de ofte benyttes i dører og i vinduer i kalles de av og til **chuang hua** (窗花, *chuāng huā*), det vil si vindusblomster.

*Jianzhi*klippene har gjerne bruk av kinesiske tegn og især dem som er brukt for den kinesiske dyrekretsen.

Det hender at papir blir er stattet med sølvfolie, silke eller til og med lær.

Selv om papirklipp (psaligrafi) finnes mange steder rundt om i verden, og ofte på høyt kunstnerisk nivå, er det den kinesiske form som er tatt med på UNESCOs liste over immateriell kulturarv (2009). Dette skyldes at den kinesiske formen er så gammel og dens tette bånd til landets kultur.

Med moderne papir er papirkutting i Kina blitt mer av en kommersiell industri. Men *jianzhi* i mer tradisjonell form er fortsatt å finne, særlig i tilknytning til kinesisk nyttår og til brylluper.

Zhezhi
------

En annen kinesisk teknikk brukt kunstnerisk med hjelp av papir, er zhezhi (折纸, *zhézhǐ*). I Vesten er den bedre kjent i sin japanske utgave, origami (折り纸). Her klippes ikke eller sjelden; papiret brettes.

Referanser
----------

1. ↑  «Chinese paper-cut». UNESCO. Besøkt 16. oktober 2011.
2. ↑  «Paper Cutting». *Folklore: An Encyclopedia of Beliefs, Customs, Tales, Music, and Art*. ABC-CLIO. 2011. s. 285. ISBN 978-1-59884-241-8.

Litteratur
----------

* Zhang Shuxian: *Chinese Folk Paper-cutting[J]*. China Today (Chinese version), 2005,(05)
* Zhuang Zhiyun: *Folk Paper-cutting[J]*. Chuang Zuo Ping Tan, 2006,(02)

Eksterne lenker
---------------

* (en) Chinese paper cutting – kategori av bilder, video eller lyd på Commons Rediger på Wikidata
* UNESCO om kinesisk papirklipp. Inkluderer en ca. 10 minutter lang bildepresentasjon
Bjølseth 550
**Bjølseth Caravan**, var en norsk campingvognprodusent, på Jømna i Innlandet. Fabrikken ble opprettet i 1954 av Edvin Bjølseth og stengte på grunn av konkurs i 2006. Varemerket «Bjølseth Caravan» eies nå av det svenske campingvognmerket Kabe. 

Bjølseth Caravan var Norges siste campingvognprodusent. De produserte i tiden fra 1954 til 2006 ca 16 000 campingvogner på det norske markedet. I sin tid ble det eksportert et mindre antall vogner til Sverige og et mindre antall vogner til Saudi Arabia på spesialoppdrag. Selskapet produserte noen få bobiler på 1980- og 1990-tallet.

Deler av virksomheten lever videre i firmaet «Jømna Caravanverksted og deler AS» som drives av tidligere ansatte i Bjølseth Caravan. De holder til i den tidligere serviceavdelingen for Bjølseth Caravan AS.

Historie
--------

Edvin Bjølseth overtok lokalene på Jømna etter sine foreldre på tidlig 1930 tallet. De drev tidligere et møbelsnekkeri her, men senere skulle det bli en arena for caravan i norsk historie som startet i 1954. Ideen om å bygge campingvogner fikk han fra to kamerater som hadde vært på ferie i Europa der de så disse doningene etter veiene. De spurte Edvin om han kunne produsere en slik til dem, svaret var ja. I tillegg bygde han også sin egen vogn og det første året ble det produsert to stykk. Populariteten ble fort stor og oppdragene lot ikke vente på seg, bestillingene økte med de første årene. På denne tiden het campingvognmerket "Hytta".

Samtidige Bjølseth-campingvogner siden 1979 er lett gjenkjennelig ved å ha den typiske «Bjølseth-stripen» som kjennetegn. Historien bak stripen kom fra Østerrike, da Odd Egil Engebretsen som bedriftsleder ferierte der med sin campingvogn. Han hadde for moros skyld spraylakkerte sin vogn og opplevd god respons på dette etter hjemkomsten. Dermed ble samtidige campingvogner utstyrt med stripen på midtlinjen, først i brunfarge, deretter i flere farger og fargekombinasjoner. Dermed er det mulig å identifisere en campingvogn fra Bjørseth Caravan ved å observere det karakteriske kjennetegnet.

Referanser
----------

1. ↑  Svardal, s. 159
2. ↑  «Har disse laget bobiler i Norge?» Bobilverden.no, 23. august 2013
3. ↑  «I gang igjen med Bjølseth- service» *Østlendingen*, 13. oktober 2006
4. ↑  Svardal, s. 152
5. ↑  Svardal, s. 156

Litteratur
----------

* Geir Svardal; *Camping - Det gode liv langs landeveien* Spartacus 2018 ISBN 978-82-430-1089-5

Eksterne lenker
---------------

* Hjemmesiden til Jømna Caravan
* Norges siste caravanprodusent
* Nrk om Bjølseth Caravan
* Bjølseth-brosjyrer fra 1978 og frem til 2006 Arkivert 13. april 2015 hos Wayback Machine. Norsk Caravan Club
* Bjølseths venner på facebook
Portal: Alternativ behandling

**Gerson-metoden** eller **Gerson-terapi** er en alternativ behandlingsmetode som særlig retter seg mot kreftpasienter. Metoden er aldri påvist effektiv mot kreft.

Opphav
------

Gerson-metoden ble utviklet av den tyske legen Max Gerson på 20-tallet, primært for å behandle migrene og tuberkulose. Han var født i Wongrowitz i 1881, men flyktet fra det nasjonalsosialistiske Tyskland til USA på 1930-tallet. Han praktiserte som behandler i New York. Han døde i 1959, men behandlingsmetoden ble videreført av datteren Charlotte Gerson. Hun etablerte en klinikk i Mexico i 1977 som fortsatt er operativ. Behandlingen er meget kostbar.

Metoden er også en bestanddel i Gonzalez-protokollen som også er en alternativ kreftbehandling. Det som foreligger av forskning på denne metoden har vist at den kun har negative effekter.

Diett
-----

Hypotesen bak Gerson-metoden er at et strengt regulert kosthold skal helbrede kreft. Denne dietten tillatter blant annet ikke inntak av fett eller proteiner. Personer som følger denne dietten over tid står derfor i fare for å utvikle mangelsykdommer.

Gerson mente også at kaffeklyster i høye doser ville rense kroppen for giftstoffer. Denne behandlingen kan ha alvorlige bivirkninger.

Resultater og forskning
-----------------------

Det har aldri blitt dokumentert noen klinisk effekt på kreft som følge av Gerson-metoden utover forskningsrapporter som Gerson-klinikken selv initierte. Metoden er ulovlig å tilby som kreftbehandling i USA.

En undersøkelse fra 80-tallet viste at blant 21 behandlede kreftpasienter ved Gerson-klinikken, var kun en av dem i live etter fem år, og denne pasienten var fortsatt kreftsyk.

Kjendisstøtte
-------------

Max Gerson var en nær venn av fredsprisvinner Albert Schweitzer som var overbevist om at Gersons oppdagelser var revolusjonerende. Også i nyere tid applauderes hans metoder og teorier av kjente personer, deriblant Prins Charles.

Referanser
----------

1. ↑  Max Gerson Diet LiveStrong
2. ↑  Questions and Answers About the Gonzalez Regimen National Cancer Institute
3. ↑  Pancreatic Proteolytic Enzyme Therapy Compared With Gemcitabine-Based Chemotherapy for the Treatment of Pancreatic Cancer Journal of Clinical Oncology
4. ↑  Gerson regimen PubMed
5. ↑  Dr. Gerson's Diet LiveStrong
6. ↑  Gerson-terapi Arkivert 19. september 2012 hos Wayback Machine. Nasjonalt informasjonssenter for alternativ behandling
7. ↑  Kreftsiden: www.Nifab.no
8. ↑  Questionable Cancer Therapies QuackWatch
9. ↑  Now Charles backs coffee cure for cancer The Guardian

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
**Arnhild Vik** (født 1957) er en norsk pianist, komponist, kulturskolelærer og arrangør. Hun er kjent som en allsidig musiker innenfor mange sjangre, i et spenn fra populærmnusikk til vanskeligere tilgjengelige klassiske verk.

Arnhild Vik debuterte som konsertpianist i Universitetets Aula i 1982. Hun studerte i London, hos professor Albert Ferber i to år, og avla diplomeksamen ved Norges musikkhøgskole i 1984. I årene 1984-2015 var hun ansatt som høgskolelektor samme sted. Parallelt har hun vært ansatt ved Den norske opera, i årene 1984-1987. I 2008 ble hun ansatt i Gausdal kommune.

Vik etablerte seg i Gausdal i 2007, og har der vært en drivende kraft og en inspirator for stedets kultur- og musikkliv.

Sammen med pianisten Hans Olav Egede Larssen arrangerte hun en serie musikalske reiser med Holmenkollbanen, *«Troldtog» til Soria Moria*, i 1984.

Vik har utført flere oppdrag for Norsk Film, og har gjort innspillinger for NRK radio og fjernsyn. Dessuten har hun komponert en rekke bestillingsverk.

Priser og utmerkelser
---------------------

* Gausdal kommunes ildsjelpris, 2018

Referanser
----------

1. ↑  «Trafikk og musikk på Holmenkollbanen». *Aftenposten (Oslo)*: 7. 20. august 1984.

Eksterne lenker
---------------

* Offisielt nettsted Rediger på Wikidata
* Norsk elektronisk innhold og tjenester – Gausdal kommune: Arnhild Vik får ildsjelprisen

|  |  |
| --- | --- |
| Oppslagsverk/autoritetsdata | BIBSYS **·** VIAF **·** ISNI
 |
**Gerry Davis** (født 23. februar 1930, død 31. august 1991 i Venice i Los Angeles i California i USA) var en britisk forfatter for TV, som er mest kjent for sine bidrag innen science fiction. Han skrev også for såpeoperaene *Coronation Street* og *United!*.

I perioden 1966–67 var Davis manuskriptredigerer for BBCs science fiction-serie *Doctor Who*. Han skapte cybermennene for serien, som opptrådte i den ved flere anledninger siden. Medskaperen var seriens uoffisielle vitenskapsrådgier, Kit Pedler, og i 1970 skapte de science fiction-serien *Doomwatch*. *Doomwatch* varte tre sesonger på BBC One frem til 1972 og de skrev også en roman basert på serien. Det ble også laget en film og i 1999 en TV-film for Channel 5.

Davis skrev etter *Doomwatch* manuset for historien *Revenge of the Cybermen* for *Doctor Who* i 1975. Den versjonen som ble vist på TV var sterkt omskrevet av daværende manuskriptredigerer, Robert Holmes. Davis skrev også flere bøker basert på sine *Doctor Who*-manus for Target Books. Sammen med Kit Pedler skrev han science fiction-romanene *Mutant 59: The Plastic Eaters* (1971), *Brainrack* (1974 og *The Dynostar Menace* (1975).

I 1980-årene jobbet Davis på amerikanske TV-serier og filmer, slik som *USS Nimitz forsvunnet i Stillehavet* (1980). På slutten av 1989 prøvde han sammen med Terry Nation å ta over produksjonen av *Doctor Who* og omforme serien for et amerikansk marked.

Referanser
----------

1. 1 2   Internet Speculative Fiction Database, ISFDB forfatter-ID 1537, besøkt 9. oktober 2017[Hentet fra Wikidata]
2. 1 2   Find a Grave, Find a Grave 22168, besøkt 9. oktober 2017[Hentet fra Wikidata]

Eksterne lenker
---------------

* (en) Gerry Davis på Internet Movie Database Rediger på Wikidata

* (sv) Gerry Davis i Svensk Filmdatabas Rediger på Wikidata

* (da) Gerry Davis på Filmdatabasen Rediger på Wikidata

* (da) Gerry Davis på Scope Rediger på Wikidata

* (en) Gerry Davis på AllMovie Rediger på Wikidata

* (en) Gerry Davis hos The Movie Database Rediger på Wikidata
.

Portal: Litteratur

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** NDL **·** NKC **·** BNE **·** MusicBrainz
 |
***Måne for livets stebarn*** er et skuespill av den amerikanske nobelprisvinneren Eugene O'Neill. Det er skrevet i 1943, fikk tittelen *A Moon for the Misbegotten* og ble hans siste drama. Stykket er oversatt til norsk av Kjell Askildsen.

Handling
--------

Handlingen er lagt til Connecticut i 1923, tidlig i september og dreier seg om tre skikkelser. 

* Josie, en dominerende irsk kvinne med en kvikk tunge og et ødelagt rykte.
* Phil Hogan, hennes slue far og forpakter av en gård.
* James Tyrone jr. jordeier og svirebror med Phil Hogan, en kynisk alkoholiker hjemsøkt av minnet om sin mor.

Handlingen settes i gang av at Tyrone i en fyllekule truer med å selge jorda og kaste Hogan ut av gården. Hogan setter da i gang en serie hendelser hvor han vil dra nytte av at det er en gjensidig tiltrekning mellom Josie og Tyrone. 

Stykket kan sees på som en videreføring av *Lang dags ferd mot natt*. Jim Tyrone er en eldre versjon av Jamie Tyrone i *Lang dags ferd mot natt*. Begge rollene er basert på Eugene O'Neills eldre bror Jamie. 

Det hele starter med at Mike, en av Tyrones tre sønner, forlater gården. Og det hele slutter med at Jamie forlater gården, helt tydelig for å dø av sin alkoholisme.

Historikk
---------

Stykket hadde verdenspremiere på Hartmann Theatre i Columbus i Ohio i 1947. Det er satt opp på Broadway i New York fem ganger, første gang i 1957, deretter i 1973, 1984, 2000 og 2007. 

*Måne for livets stebarn* ble satt opp på Oslo Nye Teater, Centralteatret i Oslo høsten 2008 med Kjetil Bang-Hansen som instruktør, Svein Tindberg som James Tyrone, Marika Enstad som Josie og Toralv Maurstad soom den slu faren, Hogan. 

Stykket ble også spilt på samme teater i 1975. Da spilte Maurstad Tyrone. Med seg hadde han Liv Ullmann som Josie og Espen Skjønberg som Hogan.

Det er også spilt på Rogaland Teater i 2004. Nina Ellen Ødegård vant da Heddaprisen 2005 for sin tolkning av Josie.

Referanser
----------

1. ↑  Omtale hos Oslopuls Arkivert 18. oktober 2008 hos Wayback Machine.
2. ↑  Verdens Gang 1. september 2008 Fakta. Eugene O'Neill. Side 36
3. ↑  Heddaprisene 2005[*død lenke*]

Eksterne lenker
---------------

* (en) *Måne for livets stebarn* på Internet Broadway Database
* Omtale av forestillingen i 2008 hos NRK
* pdf-fil med studiehefte til stykket
* Flere anmeldelser av forestillingen i 2008 hos scenekunst.no[*død lenke*]

|  |  |
| --- | --- |
| Oppslagsverk/autoritetsdata | Encyclopædia Britannica
 |
1959 Panhard Dyna Z
**Panhard** er et fransk bilmerke, opprinnelig **Panhard et Levassor**. De ble stiftet i 1889 som verdens første bilprodusent. Det var en produsent av lette taktiske og militære kjøretøy. Fra 1965 har de bare laget pansrede kjøretøyer. Den sivile produksjonen ble overtatt av Citroën i 1965. Dens siste inkarnasjon, nå eid av Renault Trucks Defense, ble dannet ved oppkjøpet av Panhard av Auverland i 2005, og deretter av Renault i 2012. I 2018 ble Renault Trucks Defense, ACMAT og Panhard kombinert under ett enkelt merke, Arquus.

Historie
--------

Selskapet ble stiftet i 1887 som *Panhard et Levassor* da Rene Panhard (1841–1908) og Emile Levassor (1843–1897), sammen med den belgiske advokaten Edouard Sarazin, bestemte seg for å gå over fra å produsere trebearbeidingsmaskiner til å lage biler. Den første bilen deres hadde motor fra Daimler Motoren Gesellschaft og kom på markedet i 1890.

Selskapets *Systeme Panhard* besto av fire hjul, frontmontert motor med bakhjulsdrift og en kraftoverføring med bevegelige tannhjul i girkassen. Dette ble standarden for biler i mye av det neste århundret.

Panhard oppfant også panhardstaget, som ble brukt på mange andre typer biler.

1966 Panhard 24 CT
Etter den andre verdenskrig ble selskapet omdøpt til Panhard (uten Levassor) og produserte de mindre biler, og brukte aluminium i karosseriet for å komme rundt den franske stålrasjoneringen.

Referanser
----------

1. ↑  «Panhard et Levassor: 1891 - 1967», *Citroenet*
2. ↑  Niedermeyer, Paul (23. august 2010): «An Illustrated History Of Panhard», *The Truth about Cars*
3. ↑   Georgano, G.N. (November 1990): *Cars: Early and Vintage, 1886-1930*, London: Grange-Universal, ISBN 9780517480731; s. 16
4. ↑  Panhard Dyna X85- 1950»[*død lenke*], *Lane Motor Museum*

Eksterne lenker
---------------

* Offisielt nettsted Rediger på Wikidata

* (en) Panhard & Levassor – kategori av bilder, video eller lyd på Commons Rediger på Wikidata
Fylker i Nanping
**Jian'ou** (kinesisk: 建瓯; pinyin: *Jiàn'ōu*) er et byfylke i provinsen Fujian i Folkerepublikken Kina. Det ble tidligere kalt **Jianzhou** (建州) eller **Zhicheng** (芝城) i riktig gamle dager. Det ligger under byprefekturet Nanping.

Befolkningen var på 511 816 innbyggere i 1999, det er blitt beregnet 517 000 innbyggere i 2007.

Økonomi
-------

Byfylket produserer metaller som jern, le kobber, bly, zink, og så videre.
De viktigste jordbruksprodukter er *wūlóng chá* («sort drage-te»), kastanjer, appelsiner, bambus og bambusskudd. Bambusskogene dekker 826,7 km².

Samferdsel
----------

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Referanser
----------

1. ↑  National Population Statistics Materials by County and City – 1999 Period, *i* China County & City Population 1999, Harvard China Historical GIS
2. ↑  Lokalregjeringens offisielle hjemmesider Arkivert 28. mars 2008 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Jian'ou – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |
**Lodnebregne** (latin: *Woodsia ilvensis*) er en art av bregner innenfor lodnebregneslekten i storburknefamilien *(Woodsiaceae)*. Den er en av tre arter fra denen slekten som vokser i Norge. 

Plantene er små, 10-20 cm høye og lodne og med tette rosettblad og oppstigende jordstengel. Bladene er mattgrønne, smale og finnet (fliket) 1-2 ganger. Bladplaten er tykk, lang og slank, lansettformet. Primærflikene er gradvis mer glisne og mindre nedover stilken, nederst er de bare så vidt lengre enn de er brede, lenger oppe er de inntil dobbelt så lange som brede.

Arten vokser på den nordlige halvkule. Den trives på berg, ur og i steinete skogsterreng. I Norge vokser lodnebregne i hele lavlandet, og opp til 1.315 moh. i Hardanger. I Sibir vokser varianten *Woodsia ilvensis var. taigichensis*.

Den danner også hybrid med fjell-lodnebregne, nemlig hybriden *Woodsia alpina x ilvensis*, som vokser i Norge.

Eksterne lenker
---------------

* (en) *lodnebregne* i Encyclopedia of Life Rediger på Wikidata

* (en) *lodnebregne* i Global Biodiversity Information Facility Rediger på Wikidata

* (no) *lodnebregne* hos Artsdatabanken Rediger på Wikidata

* (sv) *lodnebregne* hos Dyntaxa Rediger på Wikidata

* (en) *lodnebregne* hos ITIS Rediger på Wikidata

* (en) *lodnebregne* hos NCBI Rediger på Wikidata

* (en) *lodnebregne* hos The International Plant Names Index Rediger på Wikidata

* (en) *lodnebregne* hos Tropicos Rediger på Wikidata

* (en) *Kategori:Woodsia ilvensis* – bilder, video eller lyd på Wikimedia Commons Rediger på Wikidata

* (en) *Woodsia ilvensis* – galleri av bilder, video eller lyd på Wikimedia Commons Rediger på Wikidata

* *Woodsia ilvensis* – detaljert informasjon på Wikispecies Rediger på Wikidata
* Liste over Woodsia-arter.
**Yahoo! Screen** er et nettsted for strømming av videoer, TV-serier, filmer, webisoder og andre nye medier.

Forsiden til Yahoo! Screen har redaksjonelt utvalgt materiale som endres daglig og består for det meste av komedie, nyheter, virale videoer og annet underholdningsinnhold.

Historie
--------

Yahoo! Screen begynte som Yahoo! Video, et videodelingsnettsted der brukere kunne laste opp og dele videoer, på samme måte som YouTube. Da den ble lansert var Yahoo! Video en søkemotor for videoer på hele internett, men de la til muligheten for å laste opp videoer i juni 2006. I en omorganisering i februar 2008 ble fokuset endret til kun videoer på Yahoo!-sider.

15. desember 2010 ble Yahoo! Videos videoopplastingsfunksjonalitet fjernet før siden ble relansert som Yahoo! Screen påfølgende år. Alt brukeropplastet innhold ble fjernet 15. mars 2011. Innholdet som ble slettet av Yahoo! ble tatt vare på av Archive Team. Relanseringen som Yahoo! Screen kom i oktober 2011, sammen med åtte nye originale programmer. Yahoo! Screen har strømmet tre sesonger av den originale serien *Burning Love*, som ble syndikert for TV av E! i 2013.

30. juni 2014 kunngjorde Yahoo! at de hadde inngått en avtale om å produsere en sjette sesong av den tidligere NBC-komedien *Community*, som hadde premiere på Yahoo! Screen 17. mars 2015. Innen én måned etter premieren på *Community*s sjette sesong hadde Yahoo! premiere på to fulle sesonger av egenproduserte serier, *Sin City Saints* og *Other Space*, men kun for amerikanske seere.

Referanser
----------

1. ↑  Leena Rao (15. desember 2010). «Yahoo Video No Longer Accepts Video Uploads» **(engelsk)**. *TechCrunch*. Besøkt 1. juli 2014.
2. ↑  «Welcome to The Archive Team Yahoo Video Rescue» **(engelsk)**. Internet Archive. Besøkt 1. juli 2014.
3. ↑  Sean Ludwig (4. oktober 2011). «Yahoo rebrands its video site as Yahoo Screen, adds 8 original programs» **(engelsk)**. *VentureBeat*. Besøkt 1. juli 2014.
4. ↑  James hibberd (30. juni 2014). «'Community' saved! Yahoo orders sixth season» **(engelsk)**. *EW.com*. Arkivert fra originalen 14. juli 2014. Besøkt 1. juli 2014.

Eksterne lenker
---------------

* Offisielt nettsted Rediger på Wikidata
**Jiao Bingzhen** (tradisjonell kinesisk: 焦秉貞, forenklet kinesisk: 焦秉贞; pinyin: *Jiāo Bǐngzhēn*, Wade-Giles: *Chiao Ping-chen*), født 1689 i Jining i provinsen Shandong i Kina, død 1726) var en kinesisk maler og astronom. 

Innen malerkunsten regnes han som en av de første kinesere fra Qing-dynastiets tid som ble influert av Vesten. Han var også blant de mer fremstående portrett- og miniatyrmalere i den tidlige Qing-epoken. Han var dyktig på mennesker, landskap og bygninger.

Den vestlige innflytelsen på hans kunstneriske virke skyldes hans kontakt med jesuittene tilknyttet det keiserlige astronomistyre ved keiserhoffet i Beijing. Innflytelsen gjaldt også innen astronomi og religion. Jiao ble etterhvert selv katolikk, og spilte en rolle på jesuittenes side i ritestriden. 

* Paintings of Ladies - Leaf #2 (畫仕女圖). Blekk og farge på silke. Bredde 20,4 cm, høyde 30,9 cm. Det nasjonale palassmuseum*Paintings of Ladies - Leaf #2* (畫仕女圖). Blekk og farge på silke. Bredde 20,4 cm, høyde 30,9 cm. Det nasjonale palassmuseum
* Landscapes - Leaf #2 (山水). Blekk på papir. Bredde 26,4 cm, høyde 26,2 cm. Det nasjonale palassmuseum*Landscapes - Leaf #2* (山水). Blekk på papir. Bredde 26,4 cm, høyde 26,2 cm. Det nasjonale palassmuseum

Referanser
----------

1. 1 2   China Biographical Database[Hentet fra Wikidata]
2. ↑  Cihai: Side 2012.

Litteratur
----------

* Ci hai bian ji wei yuan hui (辞海编辑委员会）. Ci hai （辞海）. Shanghai: Shanghai ci shu chu ban she （上海辞书出版社）, 1979.

Eksterne lenker
---------------

* China s. 1-6
* China On site Arkivert 16. juli 2012 hos Wayback Machine.
* Hong Kong University om hans astronomu og hans katolske tro

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook
 |